Sadamasse jõudsime suht kiiresti, kus kohe saime päris suure üllatuse osaliseks: Minu mõtetes oli see parv midagi sellist, nagu Tom Saweri raamatust, palkidest alus, millel hütt peal. Tegelik olukord oli veits teine. euroviimistlusega saun, kvaliteetne helisüsteem, magamisasemed, piknikutoolid ja laud, grillimisahi. Sellised üllatused mulle meeldivad. Pakkisime asjad ära ja hakkasime emajõe poole sõitma. Tegime  kohe kiire šašlõki, salatit ja õlut, päike paistis, linnud laulsid, istusime ümber laua ja rääkisime juttu. Viimasepeal puhkus. Siis jõudsime kohta, kus pidi kala olema. Teised hakkasid usside ja põhjaõngedega majandama, mul oli kaasas ainult spinning, pumpasime kummipaadi täis ja läksin allajõge kaldaid läbi loopima, et mõni haug kätte saada. Vool oli päris tugev, alguses ma selle peale ei eriti ei mõelnud, kuidas kipaka kummipaadiga tagasi saada, aga mingil hetkel hakkasin juba seda jälgima. Teiseks  hakkas kummipaadi üks pool kiiresti tühjenema, õnneks olin ma ettenägelikult pumba kaasa võtnud ja pumpasin paadi uuesti täis. Korgi juurest lasi õhku läbi, keerasin veitsa vinti peale ja korda ta saigi. Kuna juba nii mõnigi õlu oli juba sees ja palju kaasagi haaratud, siis tuli muidugi ilge kusehäda. Mul polnud aimugi, kuidas sellises paadis kuseda saab. Kõige parema ideena tundus üks õllepurk tühjaks juua ja sinna sisse kuseda, aga seljuhul oleks ju kohe jälle uuesti häda käes olnud ja nii edasi. Lõpuks  ronisin ikkagi kuidagi paadi etteotsa püsti ja lasin üle serva. Pärast sain Kodu käest teada, et nii asi käibki, küll on aga selleks operatsiooniks kahte inimest vaja, teine peab samalajal seljatagant kinni hoidma, et kuseja vette ei kukuks. No õnneks seda ei juhtunud. Kuna kala ei tahtnud tulla, siis hakkasin tagasi aerutama. Loopisin veel lanti vahepeal, ühel hetkel jäi lant mingisse kahtlasesse kohta kinni. Nagu oleks mingi väga suur asi küljes olnud. Surnud asi. Lootsin sisimas, et ma nüüd mingit laipa välja  ei kisu, ja sikutasin lähemale. Lõpuks hakkas paistma kalavõrk. Mingid salapüüdjad jätnud tõenäoliselt, ilma tähistamata ja hästi varjatult vee alla. Kus on võrk, seal on üldjuhul kala. lappasin võrgu läbi, mitte ühtegi kalapoegagi pold.No sitta kah, see olekski ebaaus olnud. Kuna Tigrano oli kõige suurema kala püüdjale ka karika välja pannud, siis tahtsin seda ikka ausalt võita, näiteks 10,5 KG haugiga.